b'\n_START_ARTICLE_\nDet pavelige diplomatakademi\n_START_PARAGRAPH_\nDet pavelige diplomatakademi (latin: Pontificia Ecclesiastica Academia; italiensk: Pontificia Accademia Ecclesiastica PEA) er et pavelig kollegium i Roma.\n_START_SECTION_\nHistorie\n_START_PARAGRAPH_\nDet n\xc3\xa5v\xc3\xa6rende akademi ble opprettet i 1701 som Accademia dei Nobili Ecclesiastici av abbed Peter Garagni (i samarbeide med oratorianerpresten Sebastiano Valfr\xc3\xa8 fra Torino) og approbert av pave Klemens XI som l\xc3\xa6rested for den diplomatiske utdannelse av geistlige fra katoliske adelsslekter. I 1850 innordnet pave Pius IX akademiet under Statssekretariatet i Kirkestaten._NEWLINE_Akademie har siden 1706 hatt sitt sete i Palazzo Severoli ved Piazza della Minerva i Roma.\n_START_SECTION_\nOrganisasjon\n_START_PARAGRAPH_\nDen \xc3\xb8verste ledelse av diplomatakademiet p\xc3\xa5hviler den som til enhver tid er Pavestolens kardinalstatssekret\xc3\xa6r; president - rektor - er en diplomatisk erfaren kurieerkebiskop._NEWLINE_\xc3\x85rlig opptas det runst 30 geistlige som studenter ved diplomatakademiet. Forutsetninger er at de er inkardinerte som sekularprester i et bisped\xc3\xb8mme, og ikke er eldre enn 35 \xc3\xa5r. Studentene gjennomg\xc3\xa5r en utdannelse p\xc3\xa5 to eller tre \xc3\xa5r til doktorgrad i kanonisk rett ved et av de pavelige universiteter i Roma, og undervises parallelt den s\xc3\xa6rlige kirkelige diplomatutdannelse. Omlag et tredjedel best\xc3\xa5r, og opptas i det pavelige diplomatis tjeneste._NEWLINE_Som Vatikan-diplomater forest\xc3\xa5r de fra nuntiaturene Den hellige Stols diplomatiske relasjoner med rundt 188 stater. Pavestolens diplomater har bakgrunn fra mange land. Det har ogs\xc3\xa5 studert skandinaver ved akademiet, to norske og \xc3\xa9n finsk.\n_START_SECTION_\nPavelige diplomater som ikke har g\xc3\xa5tt p\xc3\xa5 diplomatskolen\n_START_PARAGRAPH_\nDen romerske kanonist og adelsmann som skulle spille en meget viktig rolle i det 20. \xc3\xa5rhundre i det pavelige diplomati og som kardinalstatssekret\xc3\xa6r, Eugenio Pacelli, som ble valgt til pave (Pius XII), var ikke student ved akademiet. Derimot underviste han der. _NEWLINE_Et lite antall av de n\xc3\xa5v\xc3\xa6rende (2010-tallet) pavelige diplomater har ikke fulgt denne formelle diplomatutannelse ved akademiet, Blant den er Michael Louis Fitzgerald, Achille Glorieux, Silvano Maria Tomasi, Charles John Brown, Aldo Giordano, Paul-Mounged El-Hachem, Michael A. Blume og Alfred Xuereb.'